एमाइनोफाइलिन

एमाइनोफाइलिन (aminophylline) ब्रोंकोडायलेटर थियोफिलाइन और तएथिलीनडायमान के 2:1 के अनुमात से निर्मित एक यौगिक है। एथिलीनडायमाइन घुलनशीलता को बढ़ाता है और एमिनोफिलाइन सामान्यतः डिहाइड्रेट के रूप में होता है।

थियोफिलाइन की तुलना में एमाइनोफाइलिन कम प्रभावशाली तथा कम समय तक काम करने वाला होता है। इसका उपयोग सामन्यतः अस्थमा और सीओपीडी से सीओपीडि से वायुमार्ग अवरोध के उपचार में होता है। एमाइनोफाइलिन चयनात्मकता रहित एडेनोसिन संग्राहक विरोधी और फॉस्फोडिएस्टरेज़ अवरोधक है।

 चिकित्सकीय उपयोग 
अंतःशिरा एमाइनोफाइलिन का उपयोग अस्थमा के अतिरिक्त सीओपीडी, वातस्फीति और क्रोनिक श्वसनीशोथ जैसे फेफड़ों से सम्बंधित बीमारी के लक्षणों की वृद्धि एवं प्रतिवर्ती वायुमार्ग अवरोध के लिए किया जा सकता है। इसका उपयोग इनहेल्ड बीटा-2 एगोनिस्ट एवं व्यवस्थित रूप से उपयोगी कॉर्टिकोस्टेरॉइड के सहायक के रूप में किया जाता है।

एमाइनोफाइलिन का उपयोग नाभिकीय कार्डियोलॉजी तनाव परीक्षण के दौरान रेगेडेनोसन, डिपिरिडामोल या एडेनोसिन आधारित इन्फ्यूजन को उलटने के लिए किया जाता है। एमाइनोफाइलिन को जटिल हृदय संबंधी हस्तक्षेपों (दाएं कोरोनरी धमनी की एथेरेक्टोमी) के दौरान धीमी गति से हृदय गति को रोकने में भी प्रभावी बताया गया है। इसका उपयोग तीव्र अवर मायोकार्डियल रोधगलन के कारण हृदय ब्लॉक के उपचार में भी किया जाता है। यह हृदय गति रुकने का कारण भी बन सकता है।

एमाइनोफाइलिन को जब सामयिक क्रीम के रूप में उपयोग किया जाता है तो यह शरीर के वसा को कम करने के लिए कुछ सकारात्मक परिवर्तन प्रदर्शित करता है। एमाइनोफाइलिन तीव्रग्राहिता शॉक के उपचार के लिए वैकल्पिक रूप से काम में लिया जाता है।Blackbourne LH. Surgical Recall. Lippincott Williams and Wilkins, 2009. pp169

हालांकि इसे पूर्णहृदरोध में उपयोग के लिए सुझाया जाता है लेकिन साक्ष्य इसके लाभ नहीं दिखाते।

 दुष्प्रभाव 
एमाइनोफाइलिन में थियोफिलाइन की विषाक्तता हो सकती है। एमाइनोफाइलिन को प्रोपोफोल के दर्दहरण वाले प्रभावों को कम करने के लिए और टोपिरामेट एंटीसीज़र क्रिया को कम करने के लिए किया जाता है।

 गुणधर्म 
यह थियोफिलाइन की तुलना में जल में अधिक घुलनशील है। यह श्वेत या हल्के पीले रंग का दानेदार या पाउडर की अवस्था में होता है जिसमें हल्की अमोनिया जैसी गंध आती है और इसका स्वाद कड़वा होता है। हवा के सम्पर्क में आने पर यह धीरे-धीरे एथिलीनडायमाइन खो देता है और थियोफिलाइन को मुक्त करने के साथ कार्बन डाइऑक्साइड को अवशोषित करता है। इसके विलय क्षारीय होते हैं। इसका एक ग्राम, 25 मिलीलिटर जल में घुलकर साफ घोल देता है; इसके एक ग्राम को 5 मिलीलिटर जल में घोलकर रखने पर यह क्रिस्टलीकृत हो जाता है लेकिन जब इसमें अल्प मात्रा में एथिलीनडायमाइन में मिलाया जाता है तो यह पुनः घुल जाता है। यह एल्कोहोल और ईथर में अघुलनशील है।

 सन्दर्भ 

 बाहरी कड़ियाँ 



श्रेणी:कार्बनिक यौगिक